als_Latn dik_Latn ron_Latn
Danish Jukniu
Danish Jukniu u lind më 19 qershor të vitit 1934 në nëj familje tregtarësh të vegjël, por me shpirt artdashës.
Biografia[redakto | redakto tekstin burimor]
Gjatë arsimimit të tij 7- vjeçar në Shkodër ai pati fatin të merrte mësime nga studiuesja e ikonografisë shqiptrae, skulptorja dhe piktorja ruse Viktori Puzanova. Danish Jukniu, përfundon liceun artistik “Jordan Misja” në Tiranë. Iu dha e drejta e ndjekjes së studimeve në Akademinë e Arteve të Bukura në Krakov të Polonisë, ku përfundoi studimet në atelienë e performancave tekstile me prof. Fancissek Welerowfski-it. Në vitin 1959 ai kthehet në Shqipëri dhe fillon punë si piktor dizajner në Kombinatin e tekstileve në Tiranë dhe pak më vonë pedagog i ateljesë së tekstilit në Institutin e Lartë të Arteve.
Krijimtaria[redakto | redakto tekstin burimor]
Si i pari specialist i kësaj fushe ai ka krijuar prodhime arti të mrekullueshme në gjininë e sexhades. Për realizimin e tyre ai skicoi qindra projekte të kërkuara nga instancat e larta shtetërore. I nderuar me titullin “Piktor i Popullit”, Jukniu ka realizuar edhe shumë vepra të tjera artistike, mes të cilave si më të fshehtat e të panjohurat deri në vitin 1990 ishin veprat intime. Ai merrte pjesë aktive në ekspozitat kombëtare e lokale të arteve figurative ku shquhen peisazhet, portretet e kompozimet e realizuara artistikisht, si “Elektrifikimi”, portreti i J. Kerajt etj. Ai nderohet me titujt: “Piktor i Merituar“ dhe “Piktor i Popullit”. Veçori e krijimeve artistike të Jukniut është eleganca dhe kultura e të pikturuarit, niveli i lartë cilësor. Ai nuk ka patur numër të madh krijimesh por nivel të lartë artistik. Danish Jukniu ka dhënë një kontribut të madh në përgatitjen e brezave të piktorëve ku ishte shquar për aftësitë e tij pedagogjike për mendimin estetik të përparuar dhe për ndihmesën e pakursyer që u jeptë të rinjve. Vdiq në Shkodër ditën e hënë me 3 shkurt 2003.
fuv_Latn als_Latn als_Latn als_Latn als_Latn als_Latn